Grand Prix (videoludo)

Ludomaniero
La ludanto veturas per Formulo 1 laŭlonge de unu el kvar dromoj,, ĉiuj kun malsama nivelo de malfacileco. La malfacileco estas taksita laŭ la longeco de la kurso, la nombro de kontraŭuloj kaj oleaj makuloj sur la trako, kaj fine la nombro de pasendaj pontoj.

La vetkuro estas montrata el supra perspektivo, kaj la ekrano rulumas de dekstre maldekstren. La aŭtomobilo de la ludanto moviĝas nur laŭ vertikala akso, kaj perdas iom da rapideco dum movado. La butono de la stirstango estas la akcelilo : premado de ĝi akcelas, kaj liberigo malrapidigas la aŭton.  Movado de la stirilo maldekstren aplikas la bremsilon. La transmisiilo aŭdeble ŝanĝas dum la aŭto de la ludanto akcelas kaj malakcelas.

Grand Prix estas tempe limigita ludo, kaj la konkurencaj aŭtoj estas obstakloj plivole ol konkurantoj antaŭ la finlinio. La aŭto de la ludanto facile povas superi la aliajn, sed se ĝi kolizias kun unu, ĝia rapideco falas sub tiu de la trafita aŭto. Veturado super olea makulo kaŭzas ke la aŭto glitu iom flanken, sed ne malrapidigas ĝin. Post ĉiu mejlo, la ludanto transiras mallarĝan ponton super blua akvo. Kolizio kun iu muro de la ponto haltigas la aŭton, kaj la ludanto devas reakiri rapidecon por daŭrigi. Oleaj makuloj antaŭas la ponton, kio samtempe avertas la ludanton kaj prezentas danĝeron dum li provas direktiĝi sur la ponton. Konkurencaj aŭtoj ne transiras pontojn nek la cellinion : se ili proksimiĝas al unu el ili, ili subite haltas.

Disvolvo
Kiam David Crane evoluigis teknikon por pentrado de grandaj, multkoloraj grafikaĵoj por Atari 2600, li kreis koloran ŝablonon kiu rememorigis lin pri grandpremiaj vetkuraj strioj. Tio inspiris lin desegni la vetkuran videoludon Grand Prix por apliki sian novan teknikon.

Recenzo
Richard A. Edwards recenzis Grand Prix en la 54-a eldono de The Space Gamer. Edwards komentis, ke « ĉion konsiderante, la grafikaĵoj kaj bezonata lerteco faras Grand Prix aĉetindan ludon ». Computer and Video Games taksis la ludon je 80% en 1989. 

 Referencoj 

 Eksteraj ligiloj 
Grand Prix ĉe MobyGames ()

Kategorio:Videoludoj aperintaj en 1982
Kategorio:Vetkuraj videoludoj
Kategorio:Videoludoj de Activision
Kategorio:Videoludoj ludeblaj per Atari 2600
Kategorio:Videoludoj pri Formulo 1
Kategorio:Videoludoj kreitaj en Usono